สวัสดีค่ะ คุณ พอดีประจำเดือนจะมาเดือนเว้นเดือนหรือเว้น2เดือนเเล้วมา เเต่รอบนี้ประจำเดือนขาดไป2เดือน เดือนที่สาม มีเลือดออกจากช่องคลอดมา2วัน ปกติหนูทางยาคุมเเบบ28เม็ดค่ะ เป็นสัญญาการตั้งครรภ์หรือ ร่างการผิดปกติค่ะ เเต่ล่ะครั้งประจำเดือนมาไม่ตรงกันสักรอบ
สวัสดีค่ะ หากได้ทานยาคุมกำเนิดอยู่ และได้ยาทานจนครบ 28 เม็ดไปแล้ว แต่ไม่มีประจำเดือนมา ก็ควรนึกถึงการตั้งครรภ์ไว้ก่อนค่ะ เนื่องจากยาคุมกำเนิดนั้น ไม่สามารถป้องกันการตั้งครรภ์ได้ 100%ส่วนการที่มีเลือดออกมา 2 วัน หากไม่ได้ออกในช่วงที่กำลังทานยาที่เป็นเม็ดแป้ง หรือช่วงการทานยาเม็ดที่ 23-26 เลือดดังกล่าวก็ถือว่าไม่ใช่ประจำเดือน ดังนั้น แนะนำควรตรวจหาการตั้งครรภ์ดูเช่นกันหากได้ตรวจหาการตั้งครรภ์อย่างถูกต้องแล้ว และไม่พบการตั้งครรภ์ การที่ประจำเดือนขาดหายไปเป็นบางเดือน ก็อาจเกิดจากผลของยาคุมกำเนิดได้ ซึ่งการทานยาคุมกำเนิดต่อเนื่องนานๆ โดยเฉพาะยาคุมกำเนิดชนิดที่มีฮอร์โมนต่ำ จะไปมีผลทำให้เยื่อบุโพรงมดลูกบางลงและทำให้ประจำเดือนขาดหายไปได้ ส่วนการเกิดมีเลือดออกในระหว่างที่ทานยาคุมเม็ดที่เป็นฮอร์โมน ก็คืออาการเลือดออกกะปริดกะปรอย ซึ่งเป็นผลข้างเคียงของยาคุมกำเนิดได้เช่นกันทั้งนี้ โดยปกติแล้ว การทานยาคุมกำเนิด จะทำให้ประจำเดือนมาทุกๆ 28 วัน ดังนั้นวันที่ที่ประจำเดือนมาในแต่ละเดือนจึงไม่ตรงกันค่ะ